Årets elev blev overrasket i brugsen i Hammerum | aoh.dk\nSara Nielsen (t.h.) vandt tirsdag HK MidtVests pris for »Årets elev«. Det er Maja Jensen (t.v.), der er elevansvarlig i SuperBrugsen i Hammerum, som har indstillet hende til prisen.?\nErhverv Butik Hammerum Prisuddeling\nÅrets elev blev overrasket i brugsen i Hammerum\nHK MidtVest har kåret Sara Nielsen som årets elev, og hun blev overrasket af sine kollegaer i SuperBrugsen i Hammerum\n07. november 2018, 06.03\nPris 21-årige Sara Nielsen, der er elev som salgsassistent i SuperBrugsen i Hammerum, fik sig tirsdag noget af en overraskelse. Egentlig havde hun fri, men hendes kæreste fik alligevel lokket hende ned forbi butikken.\nHer havde kollegaerne disket op med rundstykker og kaffe, og formanden for HK MidtVest Marianne Købke stod klar til at overrække Sara Nielsen en pris for »Årets elev i HK MidtVest«.\n- Det var slet ikke noget, jeg havde turdet håbe på. Det er en stor anerkendelse at få prisen, og det giver helt sikkert noget gejst og drive, når jeg skal tilbage på arbejde igen efter mine fridage, lød det fra en rørt Sara Nielsen ifølge en pressemeddelelse til HK MidtVest.\nFagligt dygtig elev\nI mange år havde SuperBrugsen i Hammerum slet ikke oplært elever, men da de havde haft Sara Nielsen i skoleprojekt, hvor hun havde arbejdet sig ind i deres købmandshjerter, fremgår det af indstillingen til prisen.\n- Vi havde nemlig fået en skolepraktikant med det helt rigtige drive, som bare så gerne ville detailhandlen. Fyldt med gåpåmod, god energi og lysten til at lære imponerede os virkelig. Hendes lyst til at lære blev større og større, skriver Maja Jensen, der er elevansvarlig i SuperBrugsen i Hammerum, i indstillingen til HK MidtVest.\nMen HK MidtVest kårer ikke kun ud fra en faglig kompetence. Forbundet lægger også vægt på, at eleven bidrager positivt til arbejdsmiljøet på arbejdspladsen.\nDet havde Maja Jensen også taget højde for i sin indstilling til HK MidtVest, hvor hun videre skriver:\n- Til daglig er Sara Nielsen en fantastisk kollega, utrolig fleksibel, god til at samarbejde, glad og hjælpsom overfor både kunder og kollegaer. Hun har en smittende positivitet, og har personligt udviklet sig meget.\nSara Nielsen er den tredje i rækken til at modtage prisen for »Årets elev«. HK MidtVest har stiftet prisen, fordi de ønsker at få flere unge til at vælge en erhvervsuddannelse.\n- De unge, som tager en erhvervsuddannelse, kan ikke værdsættes nok. Derfor har vi stiftet prisen, så der kan blive sat spot på de mange dygtige elever, der findes inden for HK's område, der er nemlig brug for dem rundt omkring på arbejdspladserne, udtaler Marianne Købke i pressemeddelelsen.\nStrøgtanker om at flytte til Ikast: Har fået en varm velkomst


Stort flyselskab er gået i betalingsstandsning | Berlingske Business\nStort flyselskab er gået i betalingsstandsning\nTirsdag d. 15. august 2017, kl. 13.30\nLuftfartsselskabet Air Berlin kan ikke overleve på egen hånd efter arabisk storaktionær har trukket sig. Foreløbig holder den tyske regering hånden under selskabet, der er blandt europas største.\nEn bombe er tirsdag eftermiddag detoneret i europæisk luftfart. Det tyske luftfartsselskab Air Berlin meddeler således, at man er gået i betalingsstandsning. Al handel med aktien blev suspenderet på børsen i Frankfurt lidt efter kl 13. tirsdag.\nSelskabet, der er Tysklands næststørste og Europas sjettestørste i luften, kan ikke fortsætte driften, og hovedaktionæren - luftfartsselskabet Etihad - vil ikke poste flere penge i selskabet. Etihad ejer i underkanten af 30 procent i flyselskabet.\nForeløbig er man dog blevet reddet af den tyske regering, der har garanteret en »overgangskredit« på 150 millioner euro, da en lang række kunder i så fald ville være strandet verden over.\nMan forventer heller ikke at skulle aflyse nogle planlagte afgange den kommende tid, oplyses det.\nIfølge Bloomberg er der aktuelt forhandlinger om, at et andet tysk selskab, Lufthansa, kan overtage dele af Air Berlins flåde.\nLavprisselskabet har igennem de senere år kæmpet mod blodrøde tal på bundlinjen, og selskabet har forgæves forsøgt med en række forskellige konstruktioner, der alle er faldet til jorden. Der har været fremskredne forhandlinger med en lang række øvrige flyselskaber om at træde ind, men foreløbig uden held. Tilbage i 2014 spekulerede selskab sågar i at lade sig splitte i to for at komme ud af underskuddet.\nFor abonnenter SAS-partners løntilbud provokerer piloter og politikere\nAlene de seneste to år har Air Berlin tabt i omegnen af knap 10 milliarder kroner, skriver flere tyske medier.\nEtihad har i årevis været den eneste årsag til, at Air Berlin har fortsat sit virke. Det statsejede selskab fra de Forenede Arabiske Emirater gik ind Air Berlin i 2012 med en ambition om at bruge selskabet til at fodre Etihads egen flåde med ruter fra Tyskland og resten af Europa.\nAir Berlin startede i sin tid som et charterselskab, men undervejs skiftede man kurs og blev et traditionelt lavprisselskab. Siden har man udviklet sig i retning af at være et traditionelt flyselskab med et veludviklet rutenetværk og bonusprogram, og i 2006 gik man på børsen i Frankfurt.\nAir Berlin flyver til en lang række destinationer verden over - inklusiv København. Selskabet beskæftiger knap 8.500 personer, oplyser det på sin hjemmeside.


Kompromisløs og ultralet varme. I vinterkulden er en dunjakke guld værd. Ikke kun på grund af dunets overlegne isolerende egenskaber, men også på grund af dets lave vægt, som ofte giver en let og behagelig jakke.\nNetop diskussionen om vægt kontra funktionalitet er et evigt debattema i friluftsmiljøerne, og netop derfor har langt de fleste etablerede udstyrsproducenter en letvægtskollektion i deres sortiment. Vi kigger her nærmere på engelske Montanes bud på en letvægts dunjakke, Featherlite Down Jacket.\nMontane har været at finde i de danske butikker i snart seks år, og efter at dømme på antallet af personer som ses i friluftsmiljøet iført Montanes produkter, så har danskerne vist taget deres produkter til sig.\nMontanes Featherlite-serie dækker over deres absolut letteste produkter med isolerende og vindbeskyttende egenskaber, designet til de aktiviteter, som kræver, at din oppakning fylder et absolut minimum. Featherlite-jakken er, i modsætning til en fuldblodsdunjakke, mulig at bruge både som et isolerende mellemlag under skaljakken om vinteren eller en klar sensommeraften, hvor temperaturen tager et dyk nedad.\nVed første øjekast er det i høj grad de levende farver, som springer i øjnene. Vi testede jakken i farven Jelly Bean (klar grøn) med cadmium (gult) for, der tilsammen med jakkens anatomiske form giver et friskt og moderne look. Med sine kun 405 gram (str. M) er der ikke mange gram tilovers til isoleringen, og derfor er jakken er fyldt med 93 % dun og 7 % fjer med en samlet fillpower på 750+.\nAlle Montanes produkter bruger desuden certificeret dun, der sikrer, at dunene kommer fra døde ænder og gæs i fødevareindustrien. Jakkens ydermateriale er Pertex Quantum; et ultralet skalmateriale som ikke vejer mere end 30 g/m2, men som er vind- og vandafvisende og derudover ’duntæt’. Det sikrer, at du ikke skal gå og plukke dun ud af din jakke, og at den godt kan klare en regnbyge, uden at dunene falder sammen og mister deres isolerende egenskab. Foret er Montanes PEAQ-liner, som er yderst behagelig mod huden, åndbar og hurtigtørrende.\nForuden det visuelle udseende og de isolerende egenskaber, så er jakken også udstyret med en række lækre detaljer. To store, dunisolerede stiklommer på siden sikrer, at du altid kan få varmen tilbage i fingrene i løbet af få minutter. Herudover er der en Napoleon-lomme på venstre side af brystet samt en inderlomme.\nBegge disse lommer ligger helt ind til kroppen og er derfor ideelle til at opbevare eksempelvis batterier til pandelampe eller mobiltelefon i meget koldt vejr. En smart detalje er desuden at hættejustering fortil er ført ind i jakken, så du slipper for at have elastiksnore piskende ind i ansigtet, hvis det blæser rigtig kraftigt.\nHætten kan selvfølgelig også justeres bagtil for det helt perfekte fit. Jakken kan pakkes ned svarende til en stor grapefrugt i den medfølgende pakpose, hvor der desuden er en lille syet løkke, således at den kan hægtes i klatreselen eller udenpå rygsækken. Derudover sidder der reflekterende logo på forsiden samt bagsiden af jakken.\nModel: Featherlite Down Jacket\nJakken har en rigtig god pasform, idet armene er ergonomisk udformet til klatring, og den har lidt ekstra længde bagtil. Det eneste, jeg savner ved jakken, er velcrolukning i ærmerne frem for elastik, men det er udelukket en smagssag, da elastikken slutter fint tæt til håndleddet.\nSom nævnt tidligere, så har jakken en stor brugsflade og egner sig bedre end fuldblodsdunjakken til brug herhjemme. Den er utrolig let at have med og kan pakkes ned til næsten ingenting i den medfølgende pakpose. Jeg har nu haft jakken i brug i over godt en måned, og den fungerer perfekt til både hverdag og til udendørsaktiviteter i vinterkulden.\n1600 kroner. Ja, til den pris er der ikke så meget at diskutere. Jakken er et fantastisk køb til pengene.\nJakken er fyldt med lækre detaljer, og der er ikke en finger at sætte på syningerne eller materialernes kvalitet. Jeg bliver dog nødt til at fratrække en stjerne grund af, at lukningen af pakposen er i elastik og ikke snor. Det betyder, at det er en smule vanskeligere at lukke posen, hvis jakken ikke er helt nedpakket, og samtidig virker elastikken lidt skrøbelig.\nMontane leverer her et lækkert og brugervenligt kvalitetsprodukt, som du, i modsætning til den store dunjakke, kan bruge de fleste dage i efteråret, vinteren og foråret, både til hverdag og på tur.\nBo Skov Kristensen, Søndag, 24 februar 2013, hits: 7380


Hvis du skifter adresse, skal du sørge for at give biblioteket og Informationen besked herom hurtigst muligt.\nAnsvar og tyveri\nSkolen kan ikke erstatte bortkomne ting, heller ikke i tilfælde af tyveri. Vi advarer mod at lade penge og værdigenstande ligge i tøj og tasker, ligesom vi tilråder at sikre cykler og knallerter mod tyveri ved forsvarlig aflåsning. Vi opfordrer alle til at sikre, at de er dækket af en familieansvarsforsikring eller sørge for at tegne den nødvendige forsikring (ansvar og tyveri).\nAfdelingens kommunikations- og studieadministrationssystem hedder Lectio og det kan du finde på følgende adresse: www.lectio.dk\nHer kan du forvente, at dine lærere lægger beskeder ud til klassen, opretter afleveringsopgaver, lægge lektier ind i klassens kalender m.v. Det er altså vigtigt at du ofte besøger Lectio.\nAlle elever får udleveret bøger af skolen. Bøgerne afhentes i bogdepotet første skoledag eller i løbet af den første uge. Da du har ansvaret for de bøger, du låner, er det vigtigt, at du læser skolens reglement omkring udlån af bøger fra skolens bogdepot.\nPå samme måde som lærerne evaluerer eleverne med samtaler og karakterer, skal du også evaluere undervisningen og skolens fysiske rammer. Det sker ved hjælp af spørgeskemaer hvert 3. år. Derudover vil du løbende skulle evaluere den daglige undervisning.\nDen officielle facebookside for hhx Hjørring findes på facebook.com/hhxhjoerring.\nFindes på Lectio her >>\nFundne og glemte sager afleveres i Informationen, hvor de kan afhentes i kontortiden.\nVi har lektiehjælp flere gange om ugen. Følg opslag i Lectio.\nSe køreplaner for Hjørring hos Nordjyllands Trafikselskab her.\nDu kan se andre busruter på NT's hjemmeside her.\nKontrollér Infotavlen i forhallen hver dag for at se, om der er informationer, der vedrører dig.\nOrdbøger er nødvendige, men hvis du har en bærbar computer, slipper du for at anskaffe disse, da du via pc’en har adgang til ordbøger. Ordbøgerne kan også anvendes hjemmefra på en pc med netadgang. Ønsker du ordbøger i papirudgave eller på cd-rom, må du selv købe disse. Tal med din dansklærer og sproglærere om, hvilke ordbøger der kan anbefales.\nBiler må ikke parkeres på Hestkærvej eller på skolens tilkørselsveje, men kun i de afmærkede båse på skolens parkeringsplads. Området foran skolens hovedindgang er parkering med særlig P-tilladelse. Som gæst på skolen skal du hente en parkeringstilladelse i Informationen.\nCykler placeres i cykelstativerne ved indkørslen.\nDu må kun hænge plakater og diverse opslag på de fastmonterede opslagstavler og aldrig på døre, vægge og glaspartier. Vær opmærksom på, at nogle opslagstavler er forbeholdt bestemte formål (studievejledere, Informationen og elevråd). Tilfældige opslag vil blive fjernet.\nI god tid inden eksamen kan du i Lectio se, hvilke fag, der er udtrukket af ministeriet til dig. Derudover kan du også af Lectio se, hvilke terminsprøver og årsprøver du skal til.\nVed prøver gælder samme regler om mødepligt som ved eksamen.\nLæs vores prøve og eksamensreglement her.\nEUC Nord er en røgfri skole.\nSkolens hoveddør vil generelt være åben i tidsrummet 07.00 – 17.00. Efter aftale kan der være tale om, at du kan opholde dig på skolen ud over dette tidsrum.\nElever, der har vanskeligt ved at finde midler til studierejser og lign., kan søge EUC Nord Jubilæumsfonden om støtte.\nFonden administreres af EUC Nords bestyrelse og din studievejleder kender mulighederne.\nReglerne for at søge om midler fra fonden er i følge §2 i vedtægterne således:\nFondens årlige nettoindtægt kan af fondsbestyrelsen anvendes til fremme af undervisningen på de merkantile ungdoms- og videregående uddannelser ved EUC Nord bl.a. gennem støtte til aktiviteter, som skolen, eleverne eller lærerne udfolder. For fortsat at konsolidere fonden kan der årligt maximalt disponeres over 80% af nettoindtægten.\nHvis man på grund af sygdom ikke kan deltage i den ordinære eksamen, er der mulighed for at komme til sygeeksamen i det pågældende fag. Dog kræves dokumentation i form af en lægeerklæring.\nVed sygdom (f.eks. et brækket ben) eller invaliditet kan bevilges befordring med taxi mod forevisning af lægeattest. Du kan få nærmere oplysning om betingelserne for særlig befordring i informationen.\nSom elev på hhx har du mulighed for at få SU (Statens Uddannelsesstøtte). Du kan få SU fra kvartalet efter, du fylder 18 år. Bliver du fx 18 år den 16. juli, kan du modtage SU fra 1. oktober. Du skal søge via minSU på su.dk.\nDu kan tidligst søge SU 1 måned før den dato, du kan få SU fra. Har du fx ret til SU fra den 1. oktober, kan du tidligst søge fra den 1. september.\nDer kan afholdes terminsprøver i løbet af året. Disse betragtes som prøveeksaminer, hvorfor der kræves dokumentation for eventuelt fravær i form af en lægeerklæring.\nHvis du forårsager skade på andre personer eller ting, herunder skolens lokaler, inventar, bøger eller andre undervisningsmaterialer, skal du meddele det til Informationen. Du vil blive gjort ansvarlig dvs. erstatningspligtig efter gældende regler.


Nemmeste måde at tjene penge online hurtigt sverige,\nPå Moneymarket. Vi nemmeste måde at tjene penge online hurtigt sverige her på siden taget rigtig meget højde for dette i vores guides, så du skal ikke være bange for at bruge din dyrebare tid på ligegyldige metoder.\nOversæt tekster og tjen penge hjemmefra De fleste danskere kan tale og skrive mere end blot det danske sprog, og dette giver muligheder for at tjene gode penge på nettet. Man ligger penge i puljen, og gennemfører man udfordringen, deler man puljen med de andre som også gennemførte succesfuldt.\nMåden man tjener penge gennem Youtube er relativ simpel. Ved at køberen modtager disse links, bliver hjemmesiden som du linker til, automatisk set bedre på af Google.\nDet nemmeste måde at tjene penge online hurtigt sverige ved at streame live for mange seere, er at de kan interagere med dig stort set live grundet teknikken vil der altid være en forsinkelse mellem hvad du gør og hvad seerne ser men det er helt nede på omkring 15 sekunder på nuværende tidspunkt. Folks mening er altså guld værd for virksomheder, og det er derfor man kan tjene penge ved at give sin mening til kende.\nHvordan man får penge hurtigere i mobile legender top 5 kryptomønter til at investere i 2019 demo konto fra en mægler binære optioner binomial oversigt og instructions arbitrage trader krypto hvordan kan jeg tjene hurtige penge hvordan man bliver rig video automatiserede handelstjenester type 7 gratis binære optionssignaler lever.\nTjen penge for din mening. Tjen penge på et roulette system.\nDenne indtjeningsform kan også skaffe gode penge og kan klart anbefales hvis man alligevel selv bare sidder nemmeste måde at tjene penge online hurtigt sverige spiller.\nHvis det skal give afkast, kræver det dog at du har en masse selvdisciplin og kan gennemføre disse væddemål med andre — ellers kan det hurtigt gå hen og blive en bekostelig affære. Du skal bare skrive den på et nyt sprog, grammatisk korrekt og formuleret efter målgruppen hvis du skal ende op med en glad kunde — som du måske kan få mere arbejde hos.\nHvis du vælger at du vil rode med. Når man selv har løst problemet, kan man skrive en e-bog som finder frem til en løsning på det. En e-bog er som du nok kan regne ud en digital bog, og det at den er digital gør den ofte helt gratis at lave.\nBenytter du dig af affiliate eller referral links, får du en lille smule når en følger klikker sig igennem dit link. Den person der køber bogen, skal altså blive klogere på et område når de er færdige med at læse bogen, og meget gerne have løst eventuelle problemer han eller nemmeste måde at tjene penge online hurtigt sverige har ønsket at løse.\nMobile forex handelsapplikationer man tjene penge på nettet xtb handel denne metode, bør man overveje at få nogle kurser, som kan øge ens viden på området.\nDet skal nævnes at salg af links er forbudt ifølge Googles retningslinjer. Med affiliate marketing kan man tjene gode og stabile penge, og indtjeningsformen kan benyttes på mange forskellige måder.\nHvordan blev dubai rig så hurtigt det som noget for dig, og aner du ikke hvordan man laver grafisk design, er der masser af Photoshop tutorials at finde på både Youtube og på forskellige hjemmesider der giver trin-for-trin vejledninger, helt ned til de mindste detaljer.\nYoutube legede tidligere lidt med muligheden for seerne kunne betale et abonnement, men det er længe siden at der er set tegn på dette, og det kræver jo at seerne kan se en fordel i at hvordan man laver rigtig gode penge online for et abonnement.\nHvordan man tjener gratis bitcoin 2019 penge at lave ideer hjemmefra sverige\nSå kan du tjene gode penge hvis du kan få talenterne til at blomstre. Man stiller altså ikke nogen risiko når man skriver en e-bog, og skal ikke investere andet end sin tid i projektet.\nDu kan tilbyde dine brugere at betale en månedlig ydelse på 30 kr. Skriv tekster for folk og virksomheder og tjen hurtige penge Ligesom man kan tjene penge på at oversætte tekster, er mcx auto robot handelssoftware også rigtig gode muligheder for at tjene penge ved at skrive tekster.\nLæs hvordan nemmeste måde at tjene penge online hurtigt sverige kan tjene penge på Google Adsense Denne metode er ikke bare sådan ligetil, da det at tjene penge på Google Adsense, også kræver at man ejer en hjemmeside. Ved at fortælle hvad man synes om en given ting, kan virksomheder bruge informationen til at forbedre hvad de nu end tilbyder.\nHandel bitcoins til begyndere australien den bedste robot software binær indstilling og iq option 2019 hvordan man køber indstillinger handler bot crypto nemme måder at tjene penge hjemmefra i sverige hvordan man tjener penge via internettet fra hjemmet cfd online turbulens intensitet forex auto trader anmeldelse.


Du kan gøre en forskel – vær med til at rense stranden om Broagerland\nDesværre - der er meget skrald at fjerne fra standene.\nAlle med en forkærlighed for en ren natur kan være med, når der søndag den 23. januar holdes strandrensning. Mødestedet er Broager Stand Camping, Skeldebro 23, kl. 10.30 afsluttende med frokost kl. 12.30.\nDerfor skal du melde dig/familien til, så arrangørerne kan sikre mad til alle. Se mere nederst i omtalen, hvem du skal henvende dig til. Alt afhængig af fremmødet håber arrangørerne at nå fra Vemmingbund til Kragesand, måske helt til Bunsnæs - altså op til 20 km strandrensning.\n-De nye ejere af Campingpladsen har været så flinke at give os lov til at bruge nogle af deres faciliteter, fortæller Anna Sigurjónsdóttir. Hun er talsperson for den forholdsvis nye forening, der har som mål at rense alle strande i hele kommunen. Og derfor kan foreningen give en gratis bespisning som belønning til de frivillige.\nAmbitionerne fejler ikke noget. Selvom foreningen er stiftet i Sønderborg, siger navnet ”Folkebevægelsen mod affald i naturen” ganske meget om forventningerne til at få opbakning. Og en bevægelse er der i medlemstallet. For det er ikke kun fra vores egen kommune, der er medlemmer. De bor spredt over hele landet, de 2.000, som foreløbig har meldt sig via facebook.\nMan kan blive medlem ved enten at søge om medlemskab ved at klikke HER. (Det er gratis. red.) Og bedre endnu: ringe til Svend Erik Petersen på 21 76 11 17. Så kan man blive aktiv medlem, få udleveret tænger og veste, og evt. få flere med på vognen.\nHvis du vil være med søndag den 23. januar fra Broager Strand Camping (og det kræver på ingen måde, at du skal melde dig som medlem), så kan du skrive til Anna på mailen asekru@me.com. Alternativt ringe på tlf: 28 14 11 88.


Find den perfekte julegave til hende - IF Trojkaen\nDet kan være svært at blive ved med at komme i tanke om ting, som man kan give væk i gave til sin kæreste, kone, veninde eller søster. Derfor kan det være en rigtig god ide at finde lidt inspiration til gaven via internettet. Det er vigtigt at huske på, at det næsten altid er en god gave hvis man køber noget som er af rigtig god kvalitet. Det kan godt være at der er mange kvinder der har mange tasker, mange sko og meget tøj, men hvis man som kvinde får en gave, som er af virkelig god kvalitet, så vil den oftest falde i rigtig god jord. De fleste kvinder sætter virkelig stor pris på gode kvalitets produkter, lige meget om det så er sko eller tasker eller makeup. Derfor vil det i næsten alle tilfælde være en god gave, hvis man finder noget som er i rigtig god kvalitet.\nKøb en taske i ægte læder\nHvis man overvejer at købe en taske til hende, er det nærmest et must at den skal være i ægte læder. En rigtig god kvalitetstaske er noget, som de fleste kvinder mener at de mangler, og det er samtidig noget som mange kvinder ikke vil bruge for mange penge på til sig selv. Hvis man gerne vil købe en taske, kan man finde en hel del modeller online. Der er stor forskel på prisen på ægte lædertasker, og det kan sagtens lade sig gøre at finde en rigtig god taske til en ok pris. Det handler om at finde et mærke som både er meget vel set, men hvor man også får rigtig meget for pengene. Depeche produkter er produkter i ægte læder. Det er et mærke som er velkendt hos de fleste kvinder, og derfor er der også rigtig mange som vil blive glade for en taske fra dette mærke. Det er super velset at have en taske, som er lavet i noget rigtig godt kvalitetslæder, og hvis man har en taske fra Depeche, er man sikker på at alle andre også ved at ens taske er i ægte læder og god kvalitet. En kvinde kan sjældent få for mange tasker. Man har mange outfits som kvinde, og har derfor brug for mange tasker.\nKøb sko til hende\nSko er næsten altid et sikkert hit hos kvinder, og derudover er det også en rigtig god gave til dem, hvor det kan være lidt svært at vurdere tøjstørrelse på. Det er ikke altid så smart at købe noget tøj der er alt for stort eller alt for småt, da dette kan give et forkert signal til hende der modtager gaven. Sko er altid en mulighed, som rigtig mange vil blive glade for, og så passer de for det meste i størrelsen. Anna Field sko er meget moderne lige i tiden, og de kan fås i mange farver og modeller. En klar anbefaling at undersøge markedet inden for Anna Field, da dette er en meget populær og rigtig lækker sko.


Thomas Mogensen helt klar til slutspillet | dbrs.dk\nThomas Mogensen er meldt 100 procent klar til slutspillet for Skjern Håndbold efter flere uger ude med en skade. Arkivfoto: Mads Dalegaard\nPå onsdag starter slutspillet for Skjern Håndbold. Og slutspillet starter med et meget afgørende lokalbrag mod TTH Holstebro. Den kamp skal Skjern vinde for at have et realistisk håb om at nå semifinalerne.\n10 apr. 2019 kl. 19:55\nSkjern: I løbet af fire uger skal Skjern Håndbold spille seks kampe i slutspillet, men allerede den første kamp hjemme mod TTH Holstebro onsdag den 17. april klokken 20.30 kan få afgørende betydning for, om Skjern når med i semifinalerne.\nFor Skjern er bagud på point forstået på den måde, at Aalborg Håndbold i kraft af deres førsteplads i grundspillet har to point med over, TTH Holstebros fjerdeplads gav et enkelt point med i slutspillet, hvor både Skjern og SønderjyskE starter uden point.\nEt nederlag til Skjern vil være katastrofalt. Så vil Skjern allerede være tre point efter TTH Holstebro, og det vil i realiteten være fire point, for hvis to hold slutter med samme pointtal i slutspillet, vil det være det hold med den højeste placering i grundspillet, der vil gå videre.\n- Vi har ikke råd til at tabe, for så vil vi næsten være hægtet af. Jeg tror, Skjern skal hente ti point i de seks kampe for at gå videre, og det betyder, vi skal vinde alle tre hjemmekampe og to af de tre udekampe. Det ved tilhængerne alt om, for der er allerede meget godt gang i salget til kampen mod TTH Holstebro. Den kamp er bare så vigtig for resten af slutspillet, siger Skjern Håndbolds formand Carsten Thygesen.\nSkjern Håndbold har Eivind Tangen og Bjarte Myrhol med det norske landshold i disse dage, mens Jesper Konradsson er med Sverige, og Björgvin Gustavsson som sædvanlig er med på det islandske landshold. De spillere kommer først hjem til træning i Skjern på mandag, mens TTH Holstebro ikke har spillere med til landsholdssamlinger.\n- Vi er stolte af at have de fire landsholdsspillere af sted. Nu håber jeg bare, de ikke er for trætte, når de kommer retur. I stedet skulle de gerne have ekstra motivation, siger Carsten Thygesen.\nSkjern Håndbold melder heldigvis Thomas Mogensen helt frisk til slutspillet.\n- Han har haft en drilsk skade på indersiden af bækkenet, hvor en sene hæfter på en knogle. En form for lyskeskade, fortæller Skjern Håndbolds fysioterapeut John Bruun.\nThomas Mogensen træner i øjeblikket fuldt med på lige fod med de andre spillere.\n- Hans genoptræning er forløbet efter planen. Vi har ikke forceret noget som helst, for vi har hele tiden sigtet på, at Thomas Mogensen skulle stå så skarp som mulig, når slutspillet starter, og det er gået optimalt, siger John Bruun.\nKampen mod TTH Holstebro bliver ekstra festlig. Det er nemlig den dag, Skjern Håndbold kårer sæsonens talenter. Sidste sæson var det Arlinda Hajdari og Tobias Rasmussen. Den første spiller kåret var Morten Vium Troelsen tilbage i sæsonen 2007/08, og senere har Bjarke Christensen, Jesper Dahl, Rasmus Boysen og Mathias Skræddergaard været kåret som årets talent.\nVed hjemmekampen mod Aalborg den 6. maj kan tilhængerne stemme om årets spiller i Skjern Håndbold. Sidste sæson var det René Rasmussen.


Nina Ottosson DogTwister, plast (274236) - Nina Ottosson | www.kruuse.com\nNina Ottosson DogTwister, plast\nNina Ottossons filosofi er, at hunden har fire ben og et hoved, og alle fem har behov for aktivitet på forskellige måder. Hunden skal udfordres - både fysisk og psykisk.Aktivitetslegetøj kanBidrage til at forebygge og reducere adfærdsproblemerBidrage til at forebygge og reducere vægtproblemerForhindre at hunden keder sigBidrage til at styrke din samhørighed med din hund.Aktivitetslegetøjet er inddelt i sværhedsgrader og de enkelte modeller kan anvendes på forskellige måder, så hunden/katten hele tiden kan udfordres på ny. I dette spil skal hunden finde sine godbidder ved at skubbe til lågene i cirklen til side én efter én. Sværhedsgraden kan øges ved at sætte et plastkødben i. Så skal hunden først fjerne kødbenet inden lågen kan skubbes rundt (Niveau 3)


Dagens overblik: Regeringen arbejder på at skabe juridisk grundlag for at indsætte forsvaret, hvis Danmark bliver ramt af et terrorangreb. Røde partiledere har spist frokost på en overenskomstløs restaurant. Og så drømmer Bornholms borgmester om at kunne præsentere folkemøde-gæsterne for Malala Yousafzai eller Michelle Obama. Hele dit politiske overblik her.\nFolkemødet på Bornholm 2017: De røde partiledere mødtes til frokost på Café Sommer i Allinge under Folkemødet. Fra venstre: Morten Østergaard, Uffe Elbæk, Pernille Skipper, Mette Frederiksen og Pia Olsen Dyhr. (Foto: Ólafur Steinar Gestsson/Scanpix 2017) Fold sammen\nMandag d. 19. juni 2017, kl. 08.50\nGod-mandag-morgen og velkommen til politisk morgenpost, hvor du får alt, hvad der er værd at vide om dansk politik i dag.\nVi skal lukke Folkemødet ned med et ret ambitiøst arrangør-ønske, og så skal vi omkring endnu et S/DF-samarbejde og et billede, der har skabt problemer for oppositionens partiledere.\nOg det er ved billedet, vi begynder.\nLørdag fandt endnu et frokostmøde mellem de fem oppositionspartiers partiledere sted. Mødet fik langt fra den opmærksomhed, som et lignende møde for et par måneder siden gjorde. Dengang var det første gang, de fem mødtes alle sammen siden folketingsvalget i 2015.\nI lørdags begrænsede opmærksomheden sig til et par opdateringer på de sociale medier fra mødedeltagerne. Blandt andet skrev S-formand Mette Frederiksen på Facebook:\n»Hvor er her skønt på Bornholm. Solen skinner og frokost med gode kolleger.«\nMen i dagens Ekstra Bladet bliver frokosten omtalt. Avisen har nemlig fundet ud af, at den restaurant, de fem partiledere spiste på, Café Sommer, ikke har nogen overenskomst. Og det er 3Fs formand på Bornholm, Jens Skovgaard, ikke tilfreds med:\n»Det, synes jeg, de burde have undersøgt og forholdt sig til, inden de bestilte bordet. Det havde klædt dem,« siger han.\nEnhedslistens Pernille Skipper, der deltog i mødet, skriver i en SMS til Ekstra Bladet, at hun ikke anede, at spisestedet var uden overenskomst. Og så skyder hun skylden på Mette Frederiksen:\n»Det var Mette (Frederiksen, red.), der inviterede, og det havde jeg da ikke forestillet mig, at de ikke havde tjekket. Det er i hvert fald almindelig praksis for os.«\nHos Socialdemokratiet ønsker Mette Frederiksen ikke at udtale sig. Ekstra Bladet er blevet bedt om at tale med partiets beskæftigelsesordfører, Leif Lahn Jensen. Og han ser intet problem i frokosten:\n»Nu har jeg jo ikke været med til at vælge det sted, men jeg ser ikke noget problem i, at vi spiser sådan et sted. Hvis der er konflikt med fagbevægelsen, så holder vi os væk, men det er ikke op til os at holde øje med, hvem der har overenskomst eller ej.«\nLæs hele nyheden - og hele interviewet med Leif Lahn Jensen - her.\nI 2015 skete præcis det samme. Dengang spiste daværende statsminister Helle Thorning-Schmidt (S) sammen med Pia Olsen Dyhr (SF), Morten Østergaard (R) og Johanne Schmidt-Nielsen (der dengang var frontfigur og politisk ordfører for EL) på Mash i København. Udover et skænderi mellem Thorning-Schmidt og Olsen Dyhr fik mødet opmærksomhed, fordi restauranten ikke havde overenskomst. Læs mere her.\nSoldater i gaderne?\nVi iler videre og åbner Berlingske. Avisen skriver, at regeringen er i gang med at udarbejde et lovforslag, der skal skabe juridisk grundlag for at indsætte forsvaret, hvis Danmark bliver ramt af et terrorangreb.\nIfølge Berlingskes oplysninger er Marc Schack blevet hyret af Justitsministeriet til at arbejde med de problematikker og anbefalinger, han selv har behandlet i en en rapport fra Center for Militære Studier under Københavns Universitet, hvor han altså arbejdede tidligere. Den hedder »Soldater i Europas gader« og ser på og sammenligner militærets rolle i terrorbekæmpelse i Danmark med andre europæiske lande.\nJustitsminister Søren Pape Poulsen (K) bekræfter i et skriftligt svar til Berlingske, at regeringen arbejder på at styrke mulighederne for at kunne anvende soldater i de danske gader.\n»Vi arbejder lige nu på et nyt lovforslag om, hvornår politiet kan få hjælp fra forsvaret, og hvilke regler der gælder i forhold til magtanvendelse og undersøgelse af eventuelt brud på reglerne fra forsvarets side, når de arbejder for politiet,« lyder det fra Søren Pape Poulsen, der forventer, at lovforslaget ligger klar til efteråret.\nLæs den historie - og få forklaringen på, hvorfor fransk militær ikke måtte rykke ind, da terrorister angreb Bataclan og dræbte 89 uskyldige mennesker i november 2015 - her.\nNyt fra S/DF-alliancen\nPå Folkemødet i weekenden fortsatte Dansk Folkeparti og Socialdemokratiet det tætte samarbejde mellem de to partier ved at presse regeringen på et område af EU-politikken og på at opfordre deres byrødder til at arbejde sammen.\nOg nu er der så endnu en gang nyt fra alliancen, der i løbet af foråret blandt andet har fået regeringen til at droppe planerne om at hæve penionsalderen og ændret placeringen af den midlertidige politiskole i Vestdanmark:\nRegeringen får 12 dage til at nedsætte den skattekommission, S/DF-alliancen i maj krævede, at regeringen nedsætter. Det skriver Politiken i dag.\nSenest når juni bliver til juli, skal kommissoriet være skrevet færdigt, så grundlaget for de omfattende undersøgelser kan sættes i værk, lyder kravet fra de to partier.\nPolitisk ordfører Nicolai Wammen (S) klandrer i Politiken regeringen for at arbejde »meget langsomt i forhold til at få skattekommissionen på plads«.\nFem nyheder, du også lige skal have med i dag\nI Jyllands-Posten tegner der sig et et politisk flertal - S, DF og SF - for et krav om, at sundhedsminister Ellen Trane Nørby (V) undersøger, hvorvidt den jyske tandlægekæde Dentist.dk omgår loven og høster tilskudskroner i strid med reglerne. S vil derudover have ministeren i samråd. Og DF vil også have erhvervsminister Brian Mikkelsen (K) ind i sagen.\nI Børsen i dag kan man læse, at erhvervsminister Brian Mikkelsen nu åbner for investeringer af pensionsmidler i iværksættere. Også DF ser positivt på idéen, som modtages med kyshånd af... ja, af en iværksætter. Læs historien her.\nPå Christiansborg er der bred opbakning - fra Venstre til Enhedslisten - om at komme til bunds i sagen om de islamiske pengemænd, der har købt sig ind på en statsstøttet friskole i København. Ministeriet har sat skolen under særligt tilsyn. Det skriver Berlingske i dag.\nI Jyllands-Posten kan man i dag læse, at der i flere yderkommuner er så få advokater, at mange tusinde borgere må deles om én advokat. I Struer er der 21.474 borgere om en advokat – i København er tallet 281, skriver avisen for eksempel. Og det betyder, at afstanden bliver større mellem borgerne og retssystemet, advarer eksperter. Du kan læse den historie her. Og en længere uddybning af problematikken (kræver abonnement) her.\nJustitsminister Søren Pape Poulsen (K) vil fra 1. juli give politiet lov til at bruge zoneforbud til at bortvise udenlandske hjemløse fra »utryghedsskabende lejre«. I førstegangstilfælde vil zoneforbuddet være på 400 meter fra det område, hvor der har været en lejr. Anden gang på 800 meter. I næste folketingssamling vil regeringen gøre det muligt for politiet at forvise personer fra en hel kommune.\nMen det er ikke nok for Dansk Folkeparti og retsordfører Peter Kofod Poulsen:\nNej, @SorenPape - de skal helt ud af DK! #dkpol https://t.co/IHSiGIWzgf\n— Peter Kofod Poulsen (@KofodPeter) June 18, 2017\n...Og fire debatindlæg, du måske vil synes er værd at kende\nI Jyllands-Postens debatspalter har sognepræst Finn Sørensen skrevet dette indlæg:\n»Udlændingestyrelsen skiller en asylfamilie. Moderen udvises, mens faderen kan blive her med de tre børn. Et asylpar, en voksen mand, der har tvangsgiftet sig med et barn, kommer til landet. En naiv minister finder det passende at adskille opholdsstedet for de to som en symbolsk markering af dansk lov og orden,« skriver han og fortsætter:\n»Så vågner de røde op: I et infantilt raseri lader man de små sager om Postnord, DSB, Skat, Nato, Brexit, grænsekontrol m.v. ligge for at indlede – og fortsætte – en led og ubehagelig personhetz, hvor man end ikke undslår sig for at bringe begrebet rigsretssag op. Hvis man har ambitioner om at holde politikerleden ved lige, så fortsæt endelig.«\nI Ekstra Bladet revser en Erik Hauschildt de Radikale. Han slutter sin kritik af R-trioen Morten Østergaard, Sofie Carsten Nielsen og Zenia Stampe således:\n»Det mest komiske er, at de tre, der kæfter op i tide og utide, slet ikke har fattet, at tiden er løbet fra dem. Vi må håbe, regeringen bakker Inger Støjberg op og sende en bøn opad om, at de Radikale aldrig mere får indflydelse.«\nI Berlingske skriver gymnasieeleven Sara Offersen om dansk politik, som hun sammenligner med TV 3-programmet »Paradise Hotel«:\n»Det bedrøvelige er bare, at der for mig at se ikke er den store forskel på »Paradise Hotel« og spillet på Christiansborg. Det er åbenbart stedet, hvor løgne accepteres, hvis det er en del af et spil, hvor man via nye alliancer og ved at løbe fra sine aftaler med de andre partier – og værre endnu, vælgerne – kan opnå større indflydelse.«\nI Berlingske stiller Danmarks længst siddende minister og Folkemøde-far, Bertel Haarder (V), en masse spørgsmål om, hvordan det egentlig kan være, at Folkemødet er så stor en succes. Han giver også et svar. Det får du her:\n»Svaret er, at vi søger det autentiske, oplevelsen ude i virkeligheden, det direkte møde med mennesker frem for mediernes vrængbillede. Vi vil møde mennesker frem for spin og image’r. Vi foretrækker oplevelsen ansigt til ansigt frem for mediernes tyggemad. Vi vil ud af de sociale mediers ekkorum, hvor vi mødes med meningsfæller, og hvor løgne kan trives og vokse uden den korrektion, der følger af at komme ud i et fælles offentligt rum,« skriver Bertel Haarder i et indlæg, du kan læse her.\nUdlændinge- og integrationsminister Inger Støjberg (V) skriver i dagens BT om Folkemødet og især om en debat, hun deltog i sammen med erhvervskvinden Stine Bosse:\n»Bosse er også blandt dem, der går meget op i ’tonen i debatten’, og som tilsyneladende tror, at vi kan tale integrationen bedre, hvis vi bare alle sammen taler som en mellemting mellem Margrethe Vestager og Gandhi. Det tror jeg personligt ikke på. Hvis tonen var afgørende for, om vi lykkes med integrationen, så burde Sverige være et sandt integrationsmekka.«\nTo korte om Folkemødet\nSelvom Folkemødet blev rundet af i weekenden, skal vi lige omkring to ting i dag, der har relation til begivenheden på Bornholm. Helt kort.\nBornholms borgmester, Winni Grosbøll (S), har store drømme for Folkemødet i fremtiden:\n»Jeg vil gerne skærpe den internationale profil, som ikke er så stærk på Folkemødet. Jeg drømmer om et stort navn som Malala (ung, pakistansk kvinde med efternavnet Yousafzai, der kæmper for ligestilling og uddannelse, red.) eller Michelle Obama (advokat, forfatter og gift med den tidligere amerikanske præsident Barack Obamas, red.) på hovedscenen. Det ville bringe verden til Folkemødet og give en stærk fællesoplevelse,« siger hun til Jyllands-Posten og tilføjer med det, avisen beskriver som et skævt grin, at »hun da også godt kan nøjes med Barack, hvis det skal være«.\nSøs Marie Serup, BTs politiske kommentator, skriver i BT (artiklen er ikke online endnu):\n»Rigtig mange vil rejse fra Bornholm med håb for fremtiden. Men også med en eftertanke om, at ’nu tager vi os sammen’ og gør det bare lidt bedre, lidt mere seriøst, lidt mere respektfuldt, lidt mere fokuserede på løsninger og indhold. Men der er forskel på, hvordan ferievinen smager i Toscana og hjemme i Grindsted. Og sådan er det også med demokratisk sammenhold. På Bornholm kan man tydeligt mærke et bånd og en alliance mellem folk og politikere, men i København kan det hele nemt få en bismag af fremmedgørelse.«\nGrenov om fransk valg: »Demokratiets krampetrækninger?«\nVi runder også lige gårsdagens franske valg, som sikrede flertal til præsident Emmanuel Macrons alliance - det kan du læse mere om her og i en analyse her (sidstnævnte kræver abonnement).\nI weekenden »høvlede« det ind med vælgererklæringer til Kristendemokraterne, fortalte partiets formand, Stig Grenov, fra Folkemødet i Allinge.\nI dag spørger han, om resultatet af det franske valg, som han kalder »skræmmende«, er »demokratiets krampetrækninger«. Det gør han på Twitter:\nSkræmmende! Det ukendte, uprøvede, uden fundament ruller over Europa. Demokratiets kræmpetrækninger? https://t.co/3wnPnRfITe #dkpol #kdpol\n— Stig Grenov (@StigGrenov) June 19, 2017\nMacrons, parti, La République en Marche, har sikret sig 308 pladser i parlamentets underhus, Nationalforsamlingen. Partiets valgpartner, MoDem, har fået 42 pladser. Det kræver 289 pladser at have absolut flertal.\n10:00 Andet møde i Disruptionrådet\nRegeringens disruptionråd mødes i dag og i morgen i Kolding til rådets andet møde. Mødet vil have fokus på de vigtigste tendenser inden for den teknologiske og digitale udvikling, og hvordan medarbejderne omstilles til de nye udfordringer og muligheder.\nForsvarsudvalget rejser til Norge\nForsvarsudvalget er i dag og i morgen i Norge. Udvalgets formål med turen er - gennem møder med norske politikere, embedsmænd og repræsentanter fra Norges forsvar - at få et indblik i Norges sikkerheds- og forsvarspolitiske overvejelser og prioriteringer, det norske kampflyprogram samt hvilke typer materiel, det norske forsvar vil blive tilført i de kommende år.\nDet er også i dag, at EUs udenrigs- og miljøministre mødes.\nDet var sådan set det. Hav en god mandag.


Pathos Laser Open Pro | Kingfish.dk\nPathos Laser Open Pro harpun til den erfarne UV-jæger.\nLetvægts harpun med optimalt sigte fra Pathos til de erfarne undervandsjægere\nPathos Laser Open Pro er en let og kraftfuld harpun, som tilbyder et optimalt sigte. Dets kompakte og hydrodynamiske design samt dets manøvredygtighed gør den særligt velegnet til de erfarne undervandsjæger.\nPathos Laser Open Pro er en kraftfuld og kompakt harpun\nTag på undervandsjagt med en harpun, der på alle måder gør jagten lettere og sjovere. Harpunen er både kraftig og kompakt, hvilket giver dig som jæger de bedste forudsætninger for at få nogle af de større fisk på spyddet. Harpunen kommer med et 6,75mm spyd med single barb/modhager, shark-fins og tri-cut spids. Harpunen har en open muzzle der har mulighed for at have to elastikker. Fordelen ved at bruge to elastikker, er at det giver dig et kraftigere skud og samtidig gør de harpunen lettere at lade.\nDet ergonomiske design og anatomiske håndtag gør harpunen super manøvredygtig\nDet anatomiske lav-profil D'Angello II håndtag er lækkert at holde på og gør selve manøvreringen af harpunen lettere. Håndtaget er designet så det passer perfekt til alle højrehånds undervandsjægere. Du kan desuden bruge alle Pathos Reels til din Pathos Laser Open Pro.\nSpecifikationer for Pathos Laser Open Pro:\nLængde på selve skaftet: 75 cm\nDiameter på spyddet: 6,75 mm\nHåndtag type: D'Angelo II\nDiameter elastik: 2x16 mm\nObs. Du skal være opmærksom på, at der med Pathos modellen ikke medfølger line eller bungee. De kan selvfølgelig tilkøbes hos os - se relaterede produkter.\nHar du sprøgsmål til produktet?